6. โครงการในอนาคต

  6.1 บริษัท สามารถ ไอ-โมบาย จำกัด (มหาชน) (“SIM”)
  ได้พัฒนารูปแบบระบบการชำระเงินค่าสินค้าและบริการผ่านระบบอิเล็กทรอนิกส์
  โดยนำเสนอผลิตภัณฑ์ในรูปแบบบัตรเงินสดอิเล็กทรอนิกส์ ชื่อ บั๊กการ์ด (Bug Card)
  ที่สามารถใช้แทนการถือเงินสดในการชำระเงินค่าสินค้าและบริการต่างๆ ของ SIM
  อนึ่งในปัจจุบันนี้ SIM ได้ทำการเปิดให้บริการชำระเงินเพื่อซื้อเพลงบนเครือข่ายอินเตอร์เน็ต
  ผ่านทางเว็บไซท์ www.bughits.com ตั้งแต่เดือนธันวาคม 2548 ที่ผ่านมา อย่างไรก็ตาม
  โครงการดังกล่าวจะมีการพัฒนาต่อไปอย่างต่อเนื่องเพื่อรองรับการชำระเงินค่าสินค้าและบริการอื่นๆ
  ของ SIM สำหรับการให้บริการชำระเงินค่าสินค้าและบริการอื่นๆ ภายนอกบริษัทนั้น
  อยู่ระหว่างการศึกษาความเป็นไปได้ของโครงการ และกฎหมายที่เกี่ยวข้อง

  6.2 SIM มีนโยบายที่จะลงทุนและขยายตลาดด้านการจัดจำหน่ายโทรศัพท์เคลื่อนที่
  ตลอดจนบริการข้อมูลข่าวสารสารสนเทศ และระบบซอฟต์แวร์ต่างๆ ไปยังต่างประเทศเพิ่มขึ้น
  นอกเหนือจากที่ได้ลงทุนและขยายตลาดแล้วในประเทศมาเลเซีย กัมพูชา ลาว และบังคลาเทศ
  โดยประเทศใหม่ที่สนใจจะทำการขยายตลาดและเงินลงทุนในปีหน้า ได้แก่ ประเทศเวียดนาม
  ปากีสถาน และอินโดนีเซีย ซึ่งเป็นประเทศที่ Telekom Malaysia
  มีเครือข่ายให้บริการโทรคมนาคม

  6.3 จากการที่ SIM มีนโยบายที่จะก้าวสู่ความเป็นผู้นำ (Content Integrator)
  ในด้านการให้บริการข้อมูลข่าวสาร และสาระบันเทิงต่างๆ นั้น SIM
  ได้จัดทำโครงการที่จะลงทุนในระบบ CDS (Content Delivery System)
  โดยทำการประเมินเงินลงทุนและเริ่มศึกษาระบบที่จะนำมาใช้งานตั้งแต่ไตรมาส 2 ของปีนี้
  แต่โครงการยังไม่แล้วเสร็จ
  ทั้งนี้เนื่องจากการศึกษาระบบที่ผ่านมาพิจารณาเพียงการรองรับเทคโนโลยีเครือข่าย 2.5G
  เท่านั้น ต่อมาได้มีการศึกษาระบบเพิ่มเติมเพื่อรองรับการใช้งานเทคโนโลยี 3G ในอนาคต
  จึงเกิดความล่าช้าในการดำเนินโครงการดังกล่าว ซึ่งคาดว่าโครงการจะแล้วเสร็จภายในปี
  2549

  6.4 SIM มีนโยบายที่จะลงทุนพัฒนาผลิตภัณฑ์รูปแบบบริการสารสนเทศและซอฟต์แวร์ใหม่ๆ
  อย่างต่อเนื่อง ตลอดจนทำการพัฒนาระบบแกนกลาง (Platform) ต่างๆ
  เพื่อที่จะนำไปใส่ไว้ในโทรศัพท์เคลื่อนที่ชั้นนำทั่วไป ซึ่งจะช่วยให้การใช้บริการ Mobile
  Multimedia Content ต่างๆ มีความสะดวกมากขึ้น
  โดยการพัฒนาระบบดังกล่าวสามารถจำหน่ายและส่งออกไปยังต่างประเทศได้
  เป็นการเพิ่มศักยภาพและสร้างความแข็งแกร่งให้กับธุรกิจ Mobile & Multimedia Content
  ในระยะยาว ตลอดจนเป็นการขยายฐานธุรกิจด้าน Non-voice เพิ่มขึ้น

  6.5 SIM มีนโยบายที่จะชะลอการลงทุนด้าน Interactive Media ในส่วนของการติดตั้งจอ
  LED เพิ่มเติมจากเดิมที่เปิดให้บริการแล้วในบริเวณด้านหน้าของอาคารเซ็นทรัลเวิร์ดพลาซ่า
  ทั้งนี้เนื่องจากการเติบโตของตลาดอุตสาหกรรมป้ายโฆษณา (Outdoor)
  มีภาวะหดตัวอย่างต่อเนื่อง ส่งผลให้เกิดการแข่งขันทางด้านราคา
  นอกจากนี้ภาครัฐได้มีการออกกฎหมายควบคุมและจำกัดขอบเขตพื้นที่ในการติดตั้งป้ายหรือจอ LED
  เพื่อการโฆษณา

6.  สายธุรกิจ ICT Solutions and Services อยู่ในระหว่างดำเนินการจัดตั้งบริษัทร่วมทุนกับ
    บริษัท อมตะคอร์ปอเรชั่น จำกัด (มหาชน) เพื่อเป็น ศูนย์บริการเทคโนโลยีสารสนเทศ
    และสื่อสารโทรคมนาคมแบบครบวงจรให้บริษัทที่ดำเนินธุรกิจอยู่ในนิคมอุตสาหกรรม

7.  ขอใบอนุญาตบริการอินเตอร์เน็ต ISP และบริการ VOIP กับกทช. ให้กับบริษัทไทยเทรดเน็ท
    จำกัด เพื่อให้บริการ E-commerce

  แบบเต็มรูปแบบและเป็นหลายสื่อ

6.8 สายธุรกิจ ICT Solutions and Services มีโครงการที่จะพัฒนา Web Portal
ที่รวบรวมข้อมูลสารสนเทศทางด้านการศึกษา เพื่อสร้างมูลค่าเพิ่มให้กับระบบเครือข่าย
E-learning ที่อยู่ในกลุ่มสามารถเทลคอม
ทั้งนี้บริษัทอยู่ในช่วงที่พิจารณาทางเลือกการลงทุนที่จะพัฒนาเอง
หรือร่วมลงทุนกับผู้ประกอบการที่อยู่ในกลุ่มธุรกิจการให้บริการข้อมูล